Հավելված N 11

Հաստատված է

Քաղաքացիական ավիացիայի կոմիտեի

գլխավոր քարտուղարի

2020 թվականի մայիսի 7-ի

թիվ 54-Ա հրամանով

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՔԱՂԱՔԱՑԻԱԿԱՆ ԱՎԻԱՑԻԱՅԻ ԿՈՄԻՏԵԻ ՕԴԱՆԱՎԱԿԱՅԱՆՆԵՐԻ ՍԵՐՏԻՖԻԿԱՑՄԱՆ ԵՎ ՕԴԱՅԻՆ ԵՐԹԵՎԵԿՈՒԹՅԱՆ ԿԱԶՄԱԿԵՐՊՄԱՆ ՎԱՐՉՈՒԹՅԱՆ ԳԼԽԱՎՈՐ ՄԱՍՆԱԳԵՏ**

1. **Ընդհանուր դրույթներ**
	1. **Պաշտոնի անվանումը, ծածկագիրը**

Քաղաքացիական ավիացիայի կոմիտեի (այսուհետ՝ Կոմիտե) օդանավակայանների սերտիֆիկացման և օդային երթևեկության կազմակերպման վարչության (այսուհետ՝ Վարչություն) գլխավոր մասնագետ (այսուհետ՝ Գլխավոր մասնագետ) (ծածկագիրը՝ **22-4-23.4-Մ2-1**)

* 1. **Ենթակա և հաշվետու է**

Գլխավոր մասնագետը անմիջական ենթակա և հաշվետու է Վարչության պետին:

**1.3. Փոխարինող պաշտոնի կամ պաշտոնների անվանումները**

Գլխավոր մասնագետի բացակայության դեպքում նրան փոխարինում է Վարչության պետի տեղակալը կամ Վարչության մյուս գլխավոր մասնագետը:

**1.4. Աշխատավայրը**Հայաստան, ք.Երևան, Աջափնյակ վարչական շրջան, «Զվարթնոց» օդանավակայան

1. **Պաշտոնի բնութագիրը**

**2.1. Աշխատանքի բնույթը, իրավունքները, պարտականությունները**

1. իրականացնում է աերոդրոմների սերտիֆիկացման և քաղաքացիական օդանավակայանում վտանգավոր բեռների վերգետնյա սպասարկում իրականացնող կազմակերպություններին թույլտվություն տալու գործընթացների կազմակերպումը.
2. իրականացնում է ուսումնասիրություններ և վերահսկողություն սերտիֆիկացված աերոդրոմների, գործունեության թույլտվություն ստացած (սերտիֆիկացված) կազմա-կերպությունների և այնտեղ շահագործվող վերգետնյա միջոցների նկատմամբ.
3. իրականացնում է սերտիֆիկացված աերոդրոմներում, ինչպես նաև աերոնավի-գացիոն սպասարկում իրականացնող կազմակերպություններում նախատեսվող նշանակալի փոփոխությունների նախագծերի վերլուծություն.
4. ներկայացնում է առաջարկություն սերտիֆիկատի և թույլտվության դադարեցման կամ կասեցման, ինչպես նաև սահմանափակումների կիրառման վերաբերյալ.
5. իր իրավասության շրջանակներում իրականացնում է տեղեկությունների տրամադ-րումն աերոնավիգացիոն տեղեկատվության փաստաթղթերում հրապարակելու նպատակով.
6. մշակում է Վարչության գործառույթներից և խնդիրներից բխող իրավական ակտերի նախագծեր և ներկայացնում Վարչության պետի հաստատմանը.
7. իրականացնում է աերոդրոմների և այնտեղ շահագործվող համակարգերի, վերգետնյա տեխնիկական միջոցների ու ծառայությունների, ինչպես նաև վերահսկողություն քաղաքացիական օդանավակայաններում վտանգավոր բեռների վերգետնյա սպասարկման աշխատանքներ իրականացնող կազմակերպությունների պատրաստականության ուսումնասիրություններ.
8. իրականացնում է վերահսկողություն սերտիֆիկացված աերոդրոմների թռիչքային անվտանգության և որակի կառավարման համակարգերի պահանջների կատարման նկատմամբ.
9. իրականացնում է վերահսկողություն ՀՀ օդանավակայաններում շահագործվող վերգետնյա միջոցների ու ծառայությունների նկատմամբ.
10. անհրաժեշտության դեպքում մասնակցում է ավիացիոն պատահարների, միջադեպերի և իրադարձությունների հետաքննություններին:

**Իրավունքները՝**

* աերոդրոմների սերտիֆիկացման և քաղաքացիական օդանավակայաններում վտանգավոր բեռների վերգետնյա սպասարկում իրականացնող կազմակերպու-թյուններին թույլտվություն տալու գործընթացի իրականացման շրջանակներում աերոդրոմ և օդանավակայան շահագործողներից պահանջել համապատասխան փաստաթղթեր, հիմնավորումներ ու անհրաժեշտ տեղեկատվություն.
* աերոդրոմների և գործունեության թույլտվություն ստացած կազմակերպությունների և այնտեղ շահագործվող վերգետնյա միջոցների ուսումնասիրությունների և վերահսկողության անցկացման գործընթացի իրականացման շրջանակներում պահանջել անհրաժեշտ տեղեկատվություն.
* աերոդրոմներում նշանակալի փոփոխությունների իրականացման դեպքում ստուգել թռիչքների անվտանգության ռիսկերի գնահատման արդյունքները.
* աերոնավիգացիոն տեղեկատվության փաստաթղթում հրապարակման ենթակա տեղեկատվության ուսումնասիրման նպատակով պահանջել լրացուցիչ հիմնավորումներ.
* ՀՀ աերոդրոմների շրջակայքում կառուցվելիք բարձրաբերձ շենքերի և շինություն-ների (կառույցների) շինարարական նախագծերի, ինչպես նաև օդանավակայանների հետագա զարգացման հատակագծերի վերաբերյալ ուսումնասիրություններ իրակա-նացնելու նպատակով հայտատուներից պահանջել լրացուցիչ տեղեկատվություն.
* աերոդրոմների և այնտեղ շահագործվող համակարգերի, վերգետնյա տեխնիկական միջոցների ու ծառայությունների պատրաստականության, ինչպես նաև քաղաքացիական օդանավակայաններում վտանգավոր բեռների վերգետնյա սպասարկման աշխատանքներ իրականացնող կազմակերպությունների նկատմամբ ուսումնասիրությունների գործընթացների իրականացնելու նպատակով պահանջել համապատասխան փաստաթղթեր ու հիմնավորումներ.
* վերահսկել սերտիֆիկացված աերոդրոմների թռիչքային անվտանգության և որակի կառավարման համակարգերի պահանջների կատարումը.
* աերոդրոմ շահագործողներից պահանջել տեղեկատվություն՝ կապված աերոդրոմում օդանավերի հետ թռչունների բախումների նվազեցմանն ուղղված միջոցառումների ապահովման հետ.
* աերոդրոմների շահագործման բնագավառում թռիչքների անվտանգության հետ կապված խափանումների վերաբերյալ ստացված ամսական զեկույցների ուսումնասիրությունների շրջանակներում պահանջել լրացուցիչ տեղեկատվություն և բացատրություններ.
* անհրաժեշտության դեպքում համագործակցել ՀՀ գերատեսչական մարմինների և կազմակերպությունների, ինչպես նաև քաղաքացիական ավիացիայի բնագավառի միջազգային կազմակերպությունների հետ:

**Պարտականությունները՝**

* մշակել աերոդրոմների սերտիֆիկացման և քաղաքացիական օդանավակայան-ներում վտանգավոր բեռների վերգետնյա սպասարկում իրականացնող կազմակեր-պություններին թույլտվություն տալու գործառույթներից և խնդիրներից բխող իրավական ակտերի նախագծեր, ինչպես նաև դրանց վերաբերյալ մեթոդական պարզաբանումներ և ուղեցույցներ.
* ուսումնասիրել և առաջարկություններ ներկայացնել օդանավակայանների հետագա զարգացման հատակագծերի վերաբերյալ.
* վերահսկել աերոդրոմների և այնտեղ շահագործվող վերգետնյա միջոցների համապատասխանությունը սերտիֆիկատի պահանջներին և ՀՀ իրավական ակտերով և միջազգային կազմակերպությունների (ԻԿԱՕ, ԵԱՍԱ, ՄԱԿ) կողմից սահմանված չափանիշերին և ստանդարտներին.
* վերահսկել աերոդրոմներում ռիսկերի գնահատման գործընթացը և դրանց նվազեցմանն ուղղված միջոցառումների ապահովումը.
* աերոդրոմների ուսումնասիրությունների ընթացքում թռիչքների անվտանգությանն անմիջական սպառնացող անհամապատասխանությունների և թերությունների ի հայտ գալու դեպքում անմիջապես տեղեկացնել Վարչության պետին և ներկայացնել առաջարկություն սերտիֆիկատի դադարեցման կամ կասեցման, ինչպես նաև սահմանափակումների կիրառման վերաբերյալ.
* ուսումնասիրել հրապարակման ենթակա աերոնավիգացիոն տեղեկատվությունները և համապատասխանության դեպքում ներկայացնել հրապարակման.
* հավաքագրել և ուսումնասիրել աերոդրոմներում օդանավերի հետ տեղի ունեցած թռչունների բախումների վերաբերյալ տեղեկատվությունը, մշակել ամփոփ տեղեկանք և սահմանված կարգով տրամադրել քաղաքացիական ավիացիայի միջազգային կազմակերպությանը: Ուսումնասիրել բախումների նվազեցմանն ուղղված աերոդրոմ շահագործողի կողմից իրականացվող միջոցառումները և ներկայացնել առաջարկություններ դրանց վերաբերյալ.
* ստուգել աերոդրոմների թռիչքային անվտանգության և որակի կառավարման համակարգերի համապատասխանությունը սահմանված պահանջներին.
* Վարչության պետի հանձնարարությամբ մասնակցել ավիացիոն պատահարների, միջադեպերի և իրադարձությունների հետաքննություններին.
* ուսումնասիրել աերոդրոմների շահագործման բնագավառում թռիչքների անվտանգության հետ կապված խափանումների վերաբերյալ ստացված ամսական զեկույցները, ներկայացնել առաջարկություններ՝ ուղղված դրանց պատճառների վերացմանը:

**3. Պաշտոնին ներկայացվող պահանջները**

**3.1. Կրթություն, որակավորման աստիճանը**

Բարձրագույն կրթություն:

**3.2. Մասնագիտական գիտելիքները**

Ունի գործառույթների իրականացման համար անհրաժեշտ գիտելիքներ:

**3.3. Աշխատանքային ստաժը, աշխատանքի բնագավառում փորձը**

Հանրային ծառայության առնվազն երկու տարվա ստաժ կամ երեք տարվա մասնագի-տական աշխատանքային ստաժ կամ ավիացիայի բնագավառում օդանավակայանների սերտիֆիկացման կամ շահագործման կազմակերպման գործունեության երեք տարվա աշխատանքային ստաժ:

**3.4. Անհրաժեշտ կոմպետենցիաներ**

**Ընդհանրական կոմպետենցիաները**

* 1. Ծրագրերի մշակում
	2. Խնդրի լուծում
	3. Հաշվետվությունների մշակում
	4. Տեղեկատվության հավաքագրում, վերլուծություն
	5. Բարեվարքություն

**Ընտրանքային կոմպետենցիաները**

1. Տեղեկատվական տեխնոլոգիաներ և հեռահաղորդակցություն
2. Բողոքների բավարարում
3. Ժամանակի կառավարում
4. Փաստաթղթերի նախապատրաստում
5. **Կազմակերպական շրջանակը**
	1. **Աշխատանքի կազմակերպման և ղեկավարման պատասխանատվությունը**

Պատասխանատու է կառուցվածքային ստորաբաժանման աշխատանքների բնույթով պայմանավորված մասնագիտական գործունեության անմիջական արդյունքի համար:

* 1. **Որոշումներ կայացնելու լիազորությունները**

Կայացնում է որոշումներ աշխատանքների իրականացման բնույթով պայմանավորված մասնագիտական եզրակացությունների տրամադրման և դիմումների քննարկման արդյունքում որոշումների նախապատրաստման շրջանակներում:

* 1. **Գործունեության ազդեցությունը**

Ունի տվյալ մարմնի նպատակների և խնդիրների իրականացման համար մասնագիտական գործունեության գերատեսչական ազդեցություն:

**4.4. Շփումների և ներկայացուցչությունը**

Իր իրավասությունների շրջանակներում շփվում և որպես ներկայացուցիչ հանդես է գալիս տվյալ մարմնի և այլ պետական մարմինների ներկայացուցիչների հետ, ինչպես նաև մասնակցում է տարբեր մարմինների ներկայացուցիչներից ձևավորված աշխատանքային խմբերի աշխատանքներին, միջազգային կազմակերպությունների ներկայացուցիչների հետ հանդիպումներին:

**4.5. Խնդիրների բարդությունը և դրանց լուծումը**

Իր լիազորությունների շրջանակներում բացահայտում է մասնագիտական խնդիրներ և այդ խնդիրներին տալիս է մասնագիտական լուծումներ և մասնակցում է կառուցվածքային ստորաբաժանման առջև դրված խնդիրների լուծմանը: